આરબીઆઈએ એવી બેંકોની યાદી તૈયાર કરી લીધી છે જેના એટીએમ વિંડો એક્સપી અને બીજા જૂના એપ્લીકેશન પર ચાલી રહ્યા છે. લગભગ 95 ટકા એટીએમ જૂની સિસ્ટમથી ચાલી રહ્યા છે. આ યાદીમાં અલાહાબાદ બેંક, ઈન્ડિયન ઓવરસીઝ બેંક, બેંક ઓફ મહારાષ્ટ્ર, સેન્ટ્રલ બેંક, બેંક ઓફ ઈન્ડિયા અને યુકો બેંક જેવી મોટી બેંકો શામેલ છે. બેંકોએ ઘણા સુરક્ષા ઉપાયો લાગુ કરવાના રહેશે અને આવતા વર્ષે જૂન સુધીમાં એટીએમને નવી ઓપરેટીંગ સિસ્ટમથી અપગ્રેડ કરવાનું રહેશે.